

Alle yrkesforeninger

Norsk medisinstudentforening

Deres ref.:  Vår ref.: Dato: 9.9.18

**Høring – Endringer i universitets- og høyskoleloven og fagskoleloven - studentombud, trakassering og tilrettelegging læringsmiljø**

Kunnskapsdepartementet har sendt på høring forslag om å lovfeste studentombud ved universiteter, høyskoler og fagskoler. Kunnskapsdepartementet foreslår også å synliggjøre utdanningsinstitusjonenes plikt til å forebygge og forhindre trakassering, herunder seksuell trakassering, og å sørge for bedre tilrettelegging av læringsmiljøet for personer med nedsatt funksjonsevne og særskilte behov.

Kunnskapsdepartementet skriver at studentombudenes oppdrag blant annet vil være å veilede studentene i forbindelse med klager, å bidra til å løse saker på lavest mulig nivå og bringe saker frem for institusjonsstyret eller inn i institusjonens kvalitetssikringsarbeid. Departementet ønsker høringsinstansenes innspill på hvilke prinsipper som bør legges til grunn og mulige problemstillinger knyttet til lovfesting, i tillegg til innspill til utforming av lovbestemmelsen.

Akademikerne sier de tar sikte på å støtte forslaget om å lovfeste ordningen med studentombud, og har ingen innsigelser til de to andre forslagene.

Les mer i vedlagte dokumenter og på Kunnskapsdepartementets nettsider:

<https://www.regjeringen.no/no/dokumenter/horing-om-endringer-i-universitets--og-hoyskoleloven-og-fagskoleloven---studentombud-trakassering-og-tilrettelegging-laringsmiljo/id2607090/?utm_source=www.regjeringen.no&utm_medium=epost&utm_campaign=nyhetsvarsel%2029.08.2018&utm_content=H%C3%B8yringar>

Dersom høringen virker relevant, bes det om at innspill sendes til Legeforeningen innen

**23. oktober 2018.** Det bes om at innspillene lastes opp direkte på Legeforeningens nettsider.

Høringen finnes på **Legeforeningen.no** under **Legeforeningens politikk – Høringer**

Med hilsen

Den norske legeforening

Ingvild Bjørgo Berg

Helsepolitisk rådgiver